Sisällys

[1 LUKU 2](#_Toc194327752)

[Sopimuksen osapuolet 2](#_Toc194327753)

[Sopimuksen yhteyshenkilöt 2](#_Toc194327754)

[Tehtävät 2](#_Toc194327755)

[Toiminnan tavoitteena on 2](#_Toc194327756)

[Yhteistoimintasopimukset 3](#_Toc194327757)

[2 LUKU 3](#_Toc194327758)

[Ohjausryhmä 3](#_Toc194327759)

[Ohjausryhmän tehtävät 4](#_Toc194327760)

[Osaamiskeskuksen henkilöstö: 4](#_Toc194327761)

[3 LUKU 5](#_Toc194327762)

[Sosiaalialan osaamiskeskuksen talous 5](#_Toc194327763)

[Talousarvio 5](#_Toc194327764)

[4 LUKU 5](#_Toc194327765)

[Sopimuksen voimaantulo ja purkaminen 5](#_Toc194327766)

[Allekirjoitukset: 6](#_Toc194327767)

# 1 LUKU

Sosiaalialan osaamiskeskustoimintaa koskevan lain (1230/2001) ja asetuksen (1411/2001) mukaista sosiaalialan osaamiskeskustoimintaa Sisä-Suomen yhteistyöalueen hyvinvointialueilla toteuttaa Sisä-Suomen yhteistyöalueen sosiaalialan osaamiskeskus, joka on osa yhteistyöaluetasoista TKKIO-rakennetta.

## Sopimuksen osapuolet

Sopimusosapuolia ovat Pirkanmaan hyvinvointialue, Kanta-Hämeen hyvinvointialue, Etelä-Pohjanmaan hyvinvointialue, Tampereen korkeakouluyhteisö (Tampereen korkeakoulusäätiö sr, Tampereen Yliopisto ja Tampereen ammattikorkeakoulu Oy), Hämeen ammattikorkeakoulu Oy ja Seinäjoen Ammattikorkeakoulu Oy.

Pirkanmaan hyvinvointialue toimii osaamiskeskuksen oikeushenkilönä.

## Sopimuksen yhteyshenkilöt

* *lisätään tähän yhteyshenkilöt hyvinvointialueittain ja kumppanit*
* *nimi, titteli*

## Tehtävät

Sosiaalialan osaamiskeskustoiminnan tarkoituksena on luoda ja ylläpitää alueellinen yhteistyörakenne sosiaalialan perus- ja erityisosaamisen edistämiseksi sekä sosiaalialan alueellista yhteistyötä edellyttävien erityisosaamista vaativien erityispalvelujen ja asiantuntijapalvelujen turvaamiseksi.

## Toiminnan tavoitteena on

* tukea ja koordinoida sosiaalihuollon tutkimus-, koulutus-, kehittämis-, innovaatio ja osaamistoimintaa
* vastata toiminnasta lähteviin tarpeisiin
	+ Esimerkiksi erillisiin selvitystarpeisiin vastaaminen
* hallinnoida YTA-tasoisten sosiaalihuoltoa koskevia hankkeita
	+ Hankehakemusten ja -rahoituksen koordinointi
* tehdä vahvaa yhteistyötä yliopistojen ja ammattikorkeakoulujen kanssa

Sosiaalialan osaamiskeskuksen tehtävänä on turvata alueellaan sosiaalialan osaamiskeskuksesta annetun lain (1230/2001) § 2 mukaan:

1. sosiaalialalla tarvittavan asiantuntemuksen kehittyminen ja välittyminen;
2. peruspalvelujen kehittyminen sekä erityisosaamista vaativien erityispalvelujen ja asiantuntijapalvelujen kehittyminen ja välittyminen;
3. sosiaalialan perus-, jatko- ja täydennyskoulutuksen ja käytännön työn monipuolinen yhteys;
4. sosiaalialan tutkimus-, kokeilu- ja kehittämistoiminnan toteutuminen
5. muiden 1 §:n 1 momentin tavoitetta palvelevien tehtävien toteutuminen.

## Yhteistoimintasopimukset

Sisä-Suomen sosiaalialan osaamiskeskus tekee toiminta-alueensa osaamiskeskustoimintaa muodostavien tahojen kanssa tarvittavat yhteistoimintasopimukset.

Yhteistoimintasopimukset tehdään myös alueella toimivien korkeakouluyksiköiden ja alan koulutusyksiköiden kanssa.

# 2 LUKU

## Ohjausryhmä

Sisä-Suomen sosiaalialan osaamiskeskuksen toimintaa ohjaa, toiminnasta ja taloudesta vastaa ohjausryhmä yhdessä sosiaalialan osaamiskeskuksen johtajan kanssa. Ohjausryhmän toimikausi on yhdenmukainen aluevaltuustokauden kanssa.

Ohjausryhmässä on kymmenen jäsentä. Ohjausryhmä vastaa omalta osaltaan sosiaalialan osaamiskeskuksesta annetun lain ja toiminnan tavoitteiden asettamisesta, toiminnan ohjaamisesta ja toiminnan toteutumisen seurannasta.

Ohjausryhmään nimetään jäsenet seuraavasti:

Pirkanmaan hyvinvointialue: 4 paikkaa, joista yhden nimittää Tampereen korkeakouluyhteisö

Kanta-Hämeen hyvinvointialue: 3 paikkaa, joista yhden nimittää Hämeen ammattikorkeakoulu Oy

Etelä-Pohjanmaan hyvinvointialue: 3 paikkaa, joista yhden nimittää Seinäjoen ammattikorkeakoulu Oy

Ohjausryhmässä tulee olla jäsenenä sosiaalihuollon professiosta vastaava viranhaltija kaikilta hyvinvointialueilta.

Jokaiselle jäsenelle nimetään henkilökohtaiset varajäsenet. Ohjausryhmä voi kutsua tarpeen mukaan asiantuntijoita kokouksiinsa.

Ohjausryhmä valitsee keskuudestaan kahdeksi vuodeksi kerrallaan puheenjohtajan ja varapuheenjohtajan Kanta-Hämeen tai Etelä-Pohjanmaan hyvinvointialueelta hallinnoinnin organisoituessa Pirkanmaan hyvinvointialueelta käsin.

Ohjausryhmän esittelijänä toimii Sisä-Suomen sosiaalialan osaamiskeskuksen johtaja. Ohjausryhmän esittelijä voi olla ohjausryhmän jäsen. Ohjausryhmän sihteerinä toimii osaamiskeskuksen tehtäviä tekevä asiantuntija.

## Ohjausryhmän tehtävät

Ohjausryhmä ohjaa sosiaalialan osaamiskeskustoimintaa siten, että osaamiskeskuksille annetut lain ja asetuksen mukaiset tehtävät toteutuvat sekä valtioneuvoston asetuksen 309/2023 mukaiset hyvinvointialueiden yhteistyösopimuksen sisältöön ja valmisteluun liittyvät sosiaalialan osaamiskeskustoimintaa koskevat tehtävät (sosiaalialan osaamiskeskustoiminnasta annetun lain 1230/2001) tarkoitetusta sosiaalialan osaamiskeskusten toiminnan ja tavoitteiden yhteensovittamisesta koko yhteistyöaluetta ja hyvinvointialueiden toimintaa tukevaksi kokonaisuudeksi.

Lisäksi ohjausryhmä:

* päättää osaltaan toiminnan painopisteistä ja niihin liittyvistä hankkeista
* päättää vuosittaisesta toimintasuunnitelmasta
* ohjaa talousarviosta valtion avustuksen osalta
* hyväksyy osaltaan vuosittaisen toimintakertomuksen ja valtionavustusselvityksen
* tekee vuosittain esityksen sopimusosapuolille ja Sisä-Suomen YTA-johtoryhmälle toiminnan rahoituksesta ja toimintasuunnitelmasta sekä selvityksen edellisen vuoden toiminnasta ja taloudesta
* ohjausryhmästä sosiaalihuollon professiojohtajat osallistuvat osaamiskeskuksen työntekijöiden valintaan.
* Lisäksi ohjausryhmä määrittelee osaamiskeskuksen muut mahdolliset tehtävät.
* Mikäli ohjausryhmä ei pääse tietystä asiasta yksimielisyyteen, asia tuodaan YTA-johtoryhmälle ratkaistavaksi.

## Osaamiskeskuksen henkilöstö:

Sosiaalialan osaamiskeskuksesta annetun lain § 4 mukaan osaamiskeskustoimintaa varten tulee olla 3 §:ssä tarkoitetun sopimuksen mukaisesti valittu johtaja ja muuta toiminnan toteuttamiseksi tarvittavaa henkilöstöä. Henkilöstössä tulee olla edustettuna riittävästi tieteellistä pätevyyttä, sosiaalialan kehittämiseen liittyvää asiantuntemusta sekä kokemusta hallintotehtävistä.

# 3 LUKU

## Sosiaalialan osaamiskeskuksen talous

Sisä-Suomen yhteistyöalueen sosiaalialan osaamiskeskuksen toiminnan rahoitus koostuu valtionavustuksesta, joka määräytyy sosiaalialan osaamiskeskustoimintaa koskevan asetuksen perusteella, hyvinvointialuerahoituksesta, hanketoiminnasta ja mahdollisesta asiantuntijapalvelujen myynnistä.

Hyvinvointialueet antavat osaamiskeskustoiminnan käyttöön tilat ja työvälineet.

Vuosittainen talousarvio valtionavustuksen käytöstä ja toimintasuunnitelma esitetään valtionavustuspäätösten pohjalta Sisä-Suomen yhteistyöalueen sosiaalialan osaamiskeskuksen ohjausryhmässä. Valtionavustus maksetaan Pirkanmaan hyvinvointialueelle, joka toimii sosiaalialan osaamiskeskuksen oikeushenkilönä.

## Talousarvio

Ohjausryhmä esittää vuosittain seuraavan vuoden talousarvion Pirkanmaan hyvinvointialueelle osaksi soten tehtäväalueen johdon talousarvioita.

Ohjausryhmä esittää sopijaosapuolille vuosittain seuraavan vuoden valtion avustuksen käyttösuunnitelman ja toimintasuunnitelman. Tilinpäätöstoimenpiteet toteutetaan Pirkanmaan hyvinvointialueen säännösten mukaisesti.

# 4 LUKU

## Sopimuksen voimaantulo, muuttaminen ja purkaminen

Sosiaalialan osaamiskeskustoiminta perustuu lakiin (1230/2001 ja 582/2024) ja asetukseen (1411/2001) osaamiskeskustoiminnasta sekä valtioneuvoston asetuksen hyvinvointialueiden yhteistyösopimuksen sisällöstä ja valmistelusta (309/2023 § 3).

Sopimus tulee voimaan sen jälkeen, kun sopimusosapuolet ovat sen samansisältöisillä ja lainvoimaisilla päätöksillä hyväksyneet.

Sopimusta voidaan muuttaa kirjallisesti kaikkien sopijaosapuolten allekirjoituksin.

Sopimuksen purkamisen tulee perustua sopimusosapuolien yhteiseen neuvotteluun ja päätökseen toimintaedellytysten lakkaamisesta. Päätös on tehtävä vähintään puoli vuotta ennen toiminnan lopettamista tai osapuolien niin erikseen sopiessa.

## Allekirjoitukset: